CELEX: 32019R0461
Language: fi
Date: 2019-01-30 00:00:00
Title: Komission delegoitu asetus (EU) 2019/461, annettu 30 päivänä tammikuuta 2019, delegoidun asetuksen (EU) 2016/522 muuttamisesta siltä osin kuin on kyse Bank of Englandiin ja United Kingdom Debt Management Officeen sovellettavasta poikkeuksesta Euroopan parlamentin ja neuvoston asetuksen (EU) N:o 596/2014 soveltamisalasta (ETA:n kannalta merkityksellinen teksti.)

22.3.2019   
               
               
                  FI
               
               
                  Euroopan unionin virallinen lehti
               
               
                  L 80/10
               
            
         KOMISSION DELEGOITU ASETUS (EU) 2019/461,
         annettu 30 päivänä tammikuuta 2019,
         delegoidun asetuksen (EU) 2016/522 muuttamisesta siltä osin kuin on kyse Bank of Englandiin ja United Kingdom Debt Management Officeen sovellettavasta poikkeuksesta Euroopan parlamentin ja neuvoston asetuksen (EU) N:o 596/2014 soveltamisalasta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 596/2014 (1), sekä erityisesti sen 6 artiklan 5 kohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 596/2014 6 artiklan 1 kohdan mukaan asetusta ei sovelleta liiketoimiin, toimeksiantoihin tai toimintaan rahapolitiikan, valuuttakurssipolitiikan tai julkisen velan hoitamista koskevan politiikan toteuttamiseksi, kun näiden liiketoimien, toimeksiantojen tai toiminnan toteuttajana on jäsenvaltio, Euroopan keskuspankkijärjestelmän jäsenet, yhden tai useamman jäsenvaltion ministeriö, virasto tai erillisyhtiö tai niiden puolesta toimiva henkilö tai, jos jäsenvaltio on liittovaltio, jokin liittovaltion jäsenistä.
                  
               
                     (2)
                  
                  
                     Tällainen poikkeus asetuksen (EU) N:o 596/2014 soveltamisalasta voidaan kyseisen asetuksen 6 artiklan 5 kohdan mukaan laajentaa tiettyihin kolmansien maiden julkisiin elimiin ja keskuspankkeihin.
                  
               
                     (3)
                  
                  
                     Komission delegoidussa asetuksessa (EU) 2016/522 (2) vahvistettua luetteloa poikkeuksen piiriin kuuluvista kolmansien maiden keskuspankeista olisi tarpeen mukaan päivitettävä, muun muassa asetuksen (EU) N:o 596/2014 6 artiklan 1 kohdassa säädetyn poikkeuksen laajentamiseksi tiettyihin kolmansien maiden muihin keskuspankkeihin ja julkisiin elimiin. Komissio seuraa ja arvioi asiaa koskevan lainsäädännön ja sääntelyn kehitystä kolmansissa maissa ja voi milloin tahansa tarkastella poikkeusta uudelleen.
                  
               
                     (4)
                  
                  
                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan, tai, jollei sopimusta ole, kahden vuoden kuluttua edellä tarkoitetusta ilmoituksesta, ellei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.
                  
               
                     (5)
                  
                  
                     Neuvottelijoiden välillä sovittu erosopimus sisältää järjestelyjä, joiden mukaisesti unionin oikeutta sovelletaan Yhdistyneeseen kuningaskuntaan ja Yhdistyneessä kuningaskunnassa sen päivän jälkeen, jona perussopimuksia lakataan soveltamasta Yhdistyneeseen kuningaskuntaan. Jos erosopimus tulee voimaan, asetusta (EU) N:o 596/2014, myös sen 6 artiklan 1 kohdassa säädettyä poikkeusta, sovelletaan Yhdistyneeseen kuningaskuntaan ja Yhdistyneessä kuningaskunnassa siirtymäkauden ajan mainitun sopimuksen mukaisesti ja sen soveltaminen päättyy siirtymäkauden päättyessä.
                  
               
                     (6)
                  
                  
                     Ilman erityissäännöksiä Yhdistyneen kuningaskunnan eroamisella unionista olisi se vaikutus, etteivät Bank of England ja United Kingdom Debt Management Office enää hyödy sovellettavasta poikkeuksesta, ellei niitä sisällytetä poikkeuksen piiriin kuuluvien kolmansien maiden keskuspankkien ja velkakonttoreiden luetteloon.
                  
               
                     (7)
                  
                  
                     Komissio laati ja esitti Yhdistyneeltä kuningaskunnalta saatujen tietojen perusteella Euroopan parlamentille ja neuvostolle kertomuksen, jossa arvioidaan Bank of Englandin ja United Kingdom Debt Management Officen kansainvälistä käsittelyä. Kertomuksessa (3) todettiin, että Bank of Englandille ja United Kingdom Debt Management Officelle on aiheellista myöntää poikkeus asetuksen (EU) N:o 596/2014 soveltamisalasta, kun Yhdistyneestä kuningaskunnasta tulee kolmas maa. Näin ollen Bank of England ja United Kingdom Debt Management Office olisi sisällytettävä delegoidussa asetuksessa (EU) 2016/522 vahvistettuun poikkeuksen soveltamisalaan kuuluvien kolmansien maiden julkisten elinten ja keskuspankkien luetteloon.
                  
               
                     (8)
                  
                  
                     Yhdistyneen kuningaskunnan viranomaiset ovat antaneet takeita, jotka koskevat EKPJ:n jäsenten asemaa, oikeuksia ja velvollisuuksia. Takeisiin kuuluu muun muassa aikomus myöntää asetuksen (EU) N:o 596/2014 6 artiklan 1 kohdassa säädettyä poikkeusta vastaava poikkeus EKPJ:n jäsenille ja muille unionin ja jäsenvaltioiden elimille, jotka toteuttavat rahapolitiikan, valuuttakurssipolitiikan tai julkisen velan hoitamista koskevaa politiikkaa.
                  
               
                     (9)
                  
                  
                     Sen vuoksi delegoitua asetusta (EU) 2016/522 olisi muutettava.
                  
               
                     (10)
                  
                  
                     Komissio seuraa jatkossakin säännöllisesti niiden keskuspankkien ja julkisten elinten käsittelyä, jotka luetellaan komission delegoidun asetuksen (EU) 2016/522 liitteessä I olevassa luettelossa ja joihin sovelletaan poikkeusta markkinoiden väärinkäyttöä koskevista vaatimuksista. Luettelo voidaan saattaa ajan tasalle ottaen huomioon kyseisissä kolmansissa maissa tapahtuva sääntelyjärjestelyjen kehitys ja mahdolliset uudet tietolähteet. Tällainen uudelleenarviointi voi johtaa tiettyjen kolmansien maiden poistamiseen poikkeuksen piiriin kuuluvien yhteisöjen luettelosta.
                  
               
                     (11)
                  
                  
                     Tämän asetuksen olisi tultava voimaan kiireellisesti, ja sitä olisi sovellettava sitä päivää seuraavasta päivästä, jona asetusta (EU) N:o 596/2014 lakataan soveltamasta Yhdistyneeseen kuningaskuntaan ja Yhdistyneessä kuningaskunnassa,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan delegoidun asetuksen (EU) 2016/522 liite I tämän asetuksen liitteellä.
         
         
            2 artikla
            Tämä asetus tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.
            Sitä sovelletaan sitä päivää seuraavasta päivästä, jona asetusta (EU) N:o 596/2014 lakataan soveltamasta Yhdistyneeseen kuningaskuntaan ja Yhdistyneessä kuningaskunnassa.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 173, 12.6.2014, s. 1.
         
            (2)  Komission delegoitu asetus (EU) 2016/522, annettu 17 päivänä joulukuuta 2015, Euroopan parlamentin ja neuvoston asetuksen (EU) N:o 596/2014 täydentämisestä kolmansien maiden tiettyihin julkisiin elimiin ja keskuspankkeihin sovellettavan poikkeuksen, markkinoiden manipuloinnin indikaattorien, tietojen julkistamisen raja-arvojen, lykkäämistä koskevat ilmoitukset vastaanottavan toimivaltaisen viranomaisen, suljettuina ajanjaksoina sallitun kaupankäynnin sekä johtohenkilöiden ilmoitettavien liiketoimien tyyppien osalta (EUVL L 88, 5.4.2016, s. 1).
         
            (3)  Komission kertomus Euroopan parlamentille ja neuvostolle Bank of Englandille ja United Kingdom Debt Management Officelle markkinoiden väärinkäyttöasetuksen nojalla myönnettävästä poikkeuksesta. [COM(2019) 68].
      
      
         
            LIITE
            
               
                  
                     ”LIITE I
                     
                                 1.
                              
                              
                                 Australia:
                                 
                                             —
                                          
                                          
                                             Australian keskuspankki (Reserve Bank of Australia);
                                          
                                       
                                             —
                                          
                                          
                                             Julkisten varojen ja velkojen hoidosta vastaava virasto (Australian Office of Financial Management);
                                          
                                       
                           
                                 2.
                              
                              
                                 Brasilia:
                                 
                                             —
                                          
                                          
                                             Brasilian keskuspankki;
                                          
                                       
                                             —
                                          
                                          
                                             Valtiokonttori;
                                          
                                       
                           
                                 3.
                              
                              
                                 Kanada:
                                 
                                             —
                                          
                                          
                                             Kanadan keskuspankki (Bank of Canada);
                                          
                                       
                                             —
                                          
                                          
                                             Valtiovarainministeriö (Department of Finance Canada);
                                          
                                       
                           
                                 4.
                              
                              
                                 Kiina:
                                 
                                             —
                                          
                                          
                                             Kiinan keskuspankki;
                                          
                                       
                           
                                 5.
                              
                              
                                 Hongkongin erityishallintoalue:
                                 
                                             —
                                          
                                          
                                             Hongkongin rahapoliittinen viranomainen (Hongkong Monetary Authority);
                                          
                                       
                                             —
                                          
                                          
                                             Rahoituspalveluista ja valtionkassasta vastaava virasto (Financial Services and the Treasury Bureau of Hongkong);
                                          
                                       
                           
                                 6.
                              
                              
                                 Intia:
                                 
                                             —
                                          
                                          
                                             Intian keskuspankki (Reserve Bank of India);
                                          
                                       
                           
                                 7.
                              
                              
                                 Japani:
                                 
                                             —
                                          
                                          
                                             Japanin keskuspankki;
                                          
                                       
                                             —
                                          
                                          
                                             Valtiovarainministeriö;
                                          
                                       
                           
                                 8.
                              
                              
                                 Meksiko:
                                 
                                             —
                                          
                                          
                                             Meksikon keskuspankki;
                                          
                                       
                                             —
                                          
                                          
                                             Valtion varoista ja julkisesta velasta vastaava ministeriö;
                                          
                                       
                           
                                 9.
                              
                              
                                 Singapore:
                                 
                                             —
                                          
                                          
                                             Singaporen rahaviranomainen (Monetary Authority of Singapore);
                                          
                                       
                           
                                 10.
                              
                              
                                 Etelä-Korea:
                                 
                                             —
                                          
                                          
                                             Etelä-Korean keskuspankki;
                                          
                                       
                                             —
                                          
                                          
                                             Etelä-Korean strategia- ja finanssiministeriö;
                                          
                                       
                           
                                 11.
                              
                              
                                 Sveitsi:
                                 
                                             —
                                          
                                          
                                             Sveitsin keskuspankki;
                                          
                                       
                                             —
                                          
                                          
                                             Sveitsin liittovaltion talousministeriö;
                                          
                                       
                           
                                 12.
                              
                              
                                 Turkki:
                                 
                                             —
                                          
                                          
                                             Turkin tasavallan keskuspankki;
                                          
                                       
                                             —
                                          
                                          
                                             Turkin tasavallan valtiovarainministeriön sihteeristö;
                                          
                                       
                           
                                 13.
                              
                              
                                 Yhdistynyt kuningaskunta:
                                 
                                             —
                                          
                                          
                                             Yhdistyneen kuningaskunnan keskuspankki (Bank of England);
                                          
                                       
                                             —
                                          
                                          
                                             Yhdistyneen kuningaskunnan velkakonttori (United Kingdom Debt Management Office);
                                          
                                       
                           
                                 14.
                              
                              
                                 Yhdysvallat:
                                 
                                             —
                                          
                                          
                                             Keskuspankki (Federal Reserve);
                                          
                                       
                                             —
                                          
                                          
                                             Valtiovarainministeriö (US Department of the Treasury).
                                          
                                       
                           
               ”